Държавен вестник, бр. 68, 2015 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  68
Член 7
Вземане на решение относно разполагането 
на дейности с опасни вещества
В рамките на правната си система страната 
по произход се стреми да прилага политики 
за разполагането на нови дейности с опасни 
вещества и относно съществените промени 
при съществуващи дейности с опасни веще­
ства с цел да ограничи риска за населението 
и околната среда в засегнатите страни. В 
рамките на правната си система засегнатите 
страни се стремят да прилагат политики от­
носно значителни строежи в районите, които 
могат да бъдат засегнати от трансграничните 
въздействия на промишлените аварии, въз­
никващи в резултат на дейностите с опасни 
вещества, така че да минимизират съответните 
рискове. При разработването и установяването 
на тези политики страните следва да вземат 
предвид и случаите, посочени в Приложение 
V, параграф 2, подпараграфи от (1) до (8) и 
Приложение VI към тази конвенция.
Член 8
Готовност за действие при аварийни ситуации
1. Страните предприемат подходящи мер­
ки за въвеждане и поддържане на адекватна 
готовност за действие при аварийни ситуа­
ции. Страните гарантират, че са предприети 
действия по готовност с цел ограничаване 
на трансграничните въздействия от такива 
аварии и че операторите са предприели мер­
ки по предотвратяване и ограничаване на 
място. Тези мерки може да включват не само 
мерките, посочени в Приложение VII от тази 
конвенция. По-специално заинтересованите 
страни се информират взаимно за своите 
аварийни планове.
2. Страните по произход гарантират, че 
в предприятията, осъществяващи дейности 
с опасни вещества, се изготвят и прилагат 
аварийни планове, включително подходящи 
мерки за реагиране и други мерки, целящи 
предотвратяване и ограничаване на трансгра­
ничните въздействия. Страната по произход 
предоставя на заинтересованите страни налич­
ните елементи, необходими за разработването 
на аварийни планове.
3. По отношение на дейностите с опасни 
вещества всяка страна гарантира изготвянето 
и прилагането на аварийни планове извън 
мястото на дейността, обхващащи мерките, 
които се предприемат на нейната територия 
с цел предотвратяване и ограничаване на 
трансграничните въздействия. При изгот­
вянето на тези планове се вземат предвид 
и заключенията от анализа и оценката и 
по-специално случаите, установени в При­
ложение V, параграф 2, подпараграфи от (1) 
до (5). Заинтересованите страни се стремят 
тези планове да бъдат съвместими. Когато 
е целесъобразно, се разработват съвместни 
аварийни планове извън мястото на дейността 
с цел улесняване на приемането на адекватни 
мерки за реагиране.
4. Аварийните планове се преразглеждат 
периодично или в случаите, когато обстоя­
телствата го изискват, като се взема предвид 
опитът, събран при действията при действи­
телни аварийни ситуации.
Член 9
Информиране и участие на обществеността
1. Страните гарантират осигуряването на 
подходяща информация на обществеността в 
районите, които е възможно да бъдат засег­
нати от промишлени аварии, възникващи в 
резултат на дейности с опасни вещества. Тази 
информация се разпространява по начини, 
които страните счетат за подходящи, включ­
ва елементите, съдържащи се в Приложение 
VIII от тази конвенция, и отчита случаите, 
установени в Приложение V, параграф 2, 
подпараграфи от (1) до (4) и (9).
2. В съответствие с разпоредбите на тази 
конвенция и когато това е възможно и под­
ходящо, страните по произход осигуряват 
възможност на обществеността в района, 
който може да бъде засегнат, да участва в 
съответните процедури, целящи запознаване 
със становищата и загрижеността на общест­
веността, свързани с мерките по предотвра­
тяването и готовността, и гарантират, че 
дадената на обществеността на засегнатата 
страна възможност за участие в горните 
процедури е равностойна на възможността 
за участие, предоставена на обществеността 
на страната по произход.
3. В съответствие със своите правни системи 
и при желание за това страните предоставят 
на реципрочна основа на физическите и 
юридическите лица, които са засегнати или 
може да бъдат неблагоприятно засегнати от 
трансграничните въздействия от промишлени 
аварии на територията на страната, достъп 
до съответните административни и юриди­
чески процедури, включително възможности 
за завеждане на съдебни дела и обжалване 
на решение, нарушаващо правата им, равно-
стойни на тези, с които разполагат лицата 
под тяхна юрисдикция.
Член 10
Системи за уведомяване при промишлени 
аварии
1. С цел получаване и разпространяване 
на уведомления за промишлени аварии, съ­
държащи информация, необходима за проти­
водействие на трансграничните въздействия, 
страните предприемат мерки за разработване и 
прилагане на съвместими и ефикасни системи 
за уведомяване при промишлени аварии на 
съответните нива.